钦定古今图书集成/明伦汇编/氏族典/第452卷 > 范纯
## 钦定古今图书集成/明伦汇编/氏族典/第452卷 > 范纯

按《万姓统谱》：“纯字诚夫，少孤贫，力学有文名。成化初，
以刑部员外郎出为四川按察司佥事，绳愆纠慝，风
裁肃然。时松茂有警，纯督运抵威州，寇来攻城，纯以
计破之。再转松潘兵备副使。时万安居内阁，其子挟
势骄横，纯以法绳之，故官久不迁。又有当道市禽以
充贡，每卫索金至数百两，纯白正之，弗听，叹曰：‘吾不
能为民庇，可复仕乎’！”即移疾归。